ADATOK AZ ÚJ-GUINEAI SZÜKSZÁJÚ BÉKÁK ISMERETÉHEZ. 187 



hátul kiszélesedett és ékalakban nagyon hátra, csaknem az öreglyuk szé- 

 léig terjed. 



Az alapcsont középső szára meglehetősen széles és aránylag rövid, 

 enyhén teknöszerüen besüppedt; elülső vége szélesen közre- 

 fogja az inycsontok hátsó kiszélesedésének háromszögű 

 csúcsát; keresztben fekvő szára mellső-hátsó irányban széles és szé- 

 lesen találkozik a szárnycsont belső szárával. 



Az inycsontok vaskosak és szélesek; hátsó oldaluk csatornásán ki- 

 vájt ; hátsó szélük közepén nagy, egyenes, tüskeszerű nyújtvány 

 mered hátrafelé; külső végük meglehetősen, a belső azonban szer- 

 fölött kiszélesedett s az orrsövénynyel széles, nagyjában rhombus- 

 alakú lemezzé csontosodik össze, melynek hátsó vége csúcsos három- 

 szög alakjában ékelődik az alapcsont elülső szélébe. 



Az ekecsontok hiányzanak, minek következtében a belső, kerek- 

 ded orrlyukak igen nagyok. 



A szárnycsont nagyon erőteljes. Elülső szára (alulról tekintve) vas- 

 tag, hosszú és egyenesen halad az inycsont külső végéig s a hátoldal felé 

 kicsiny, lemezalakú szárnyat bocsát. Belső szára az elülsőnél nem sokkal 

 rövidebb ; vastag és erőteljes ; szélesen csatlakozik az alapcsont keresztben 

 álló részének elülső széléhez s egészen a hátsó nagy ideglyukig ter- 

 jed. Külső szára lemezes; a három közt a legrövidebb. 



A dobcsont szokásosan háromágú. Elülső ága (járomnyújtványa) 

 erőteljes és erősen befelé görbült, hegyén kerekített sarlóalakú lemezt 

 alkot. Belső ága a három között a leghosszabb; hosszanti középéllel 

 kitüntetett lemez alakjában jó darabon ráterjed a koponyatokra, és 

 hosszú, hullámos vonalban csatlakozik a prooticum hátsó szé- 

 léhez. Külső ága a belsőnél rövidebb, szélesded lemezalakú. 



Az alsó állkapocs álldarabja (pars mentalis) nincs az állkapocs két 

 fogcsontja közé iktatva, hanem az általuk alkotott álízület mögött fekszik 

 s a fogcsonttal szorosan összeforrt. 



A garat bejárata előtt egy, hátsó szélén fogazott inyredő fekszik, 

 melynek 5 — 7 hegyes csipkekaréját meglehetősen nagy közök választják el 

 egymástól. 



Peték. A sattelbergi meglett példány nőstény. A hasfal fölmetszése 

 után arra a meglepő jelenségre bukkantam, hogy jobbról is, balról is 9, 

 összesen 18 óriási pete van benne (IX. tábla, 10. ábra, ov.). Minthogy 

 az állat csak 33'ö mm. hosszú s a peték már a petevezetőben is 3-5 mm. 

 átmérőjűek, meg lehetünk győződve, hogy a fiatal ivadék teljesen 

 készre fejlődik a petékben. 



